CELEX: 62018TN0653
Language: mt
Date: 2018-10-31 00:00:00
Title: Kawża T-653/18: Rikors ippreżentat fit-31 ta’ Ottubru 2018 – Armani vs EUIPO – Asunción (GIORGIO ARMANI le Sac 11)

21.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/43
            
         
      Rikors ippreżentat fit-31 ta’ Ottubru 2018 – Armani vs EUIPO – Asunción (GIORGIO ARMANI le Sac 11)
      (Kawża T-653/18)
      (2019/C 25/56)
      Lingwa tar-rikors: l-Ingliż
      
         Partijiet
      
      
         Rikorrenti: Giorgio Armani SpA (Milano, l-Italja) (rappreżentanti: S. Martínez-Almeida y Alejos-Pita, lawyer)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Felipe Domingo Asunción (Madrid, Spanja)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti quddiem il-Qorti Ġenerali
      
         Trade mark kontenzjuża kkonċernata: Applikazzjoni għat-trade mark figurattiva tal-Unjoni Ewropea GIORGIO ARMANI le Sac 11 – Applikazzjoni għal reġistrazzjoni Nru 13 826 623
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tar-Raba Bord tal-Appell tal-EUIPO tat-13 ta’ Awwissu 2018 fil-Każ R 2462/2017-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tbiddel id-deċiżjoni kkontestata sabiex jiġi deċiż li l-appell ippreżentat mir-rikorrenti quddiem il-Bord tal-Appell huwa fondat u, konsegwentement, li l-oppożizzjoni għandha tiġi miċħuda u li l-applikazzjoni għal trade mark tal-Unjoni Ewropea għandha tiġi milqugħa, jew, alternattivament, tannulla d-deċiżjoni kkontestata;
               
            
                  —
               
               
                  tikkundanna lill-EUIPO u, jekk ikun il-każ, lill-intervenjenti, għall-ispejjeż proċedurali u għall-ispejjeż sostnuti fil-proċedimenti ta’ appell quddiem il-EUIPO.
               
            
         Motivi invokati
      
      
                  —
               
               
                  Ksur tar-regoli proċedurali applikabbli għall-proċedimenti quddiem l-EUIPO u b’mod partikolari tal-Artikolu 94 tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  Ksur tal-Artikoli 18 u 47(2) tar-Regolament (UE) 2017/1001 tal-Parlament Ewropew u tal-Kunsill.